Melanie Scholtz – Roekeloos
Sleutelwoord Argiewe:Melanie Scholtz
Die internasionaal bekroonde en SAMA-genomineerde, CT Tango Ensemble stel hulle nuwe album Tango Dreams bekend.
Gepubliseer deurRoekeloos 19/01/2014 15/01/2014 Gepubliseer inMusiekSleutelwoorde: Albert Combrink, CT Tango Ensemble, Kevin Gibson, Melanie ScholtzLos kommentaar op Tango Dreams
Melanie Scholtz wen in Frankryk
Die Suid-Afrikaanse sangeres Melanie Scholtz het die naweek al drie pryse gewen by die Jazz a Juan Revelation-fees in Frankryk.
Gepubliseer deurRoekeloos 16/07/2012 Gepubliseer inMusiekSleutelwoorde: Jazz a Juan Revelation-fees, Melanie ScholtzLos kommentaar op Melanie Scholtz wen in Frankryk
I’m dreaming of a Jazz Christmas
Nederige, beskeie en eenvoudige kersliedere ontvou met ‘n welverdiende besielende Jazz tabbert.
Gepubliseer deurRoekeloos 13/12/2011 Gepubliseer inMusiekSleutelwoorde: Melanie Scholtz, The Love ApplesLos kommentaar op I’m dreaming of a Jazz Christmas Wêreldwaarnemingslys Tendense - Geopende Deure
In 73 lande dui die syfers daarop dat 1 uit elke 9 Christene wêreldwyd ‘hoë’ vlakke van vervolging ervaar
Christelike Vervolging Wêreldwaarnemingslys Tendense
Van China tot Sub-Sahara Afrika ervaar Christene hoë vlakke van vervolging in 73 lande
Vyf jaar gelede was Noord-Korea (#1) die enigste land wat as ‘uiters’ geklassifiseer is vir sy vlak van vervolging van Christene. Hierdie jaar, op die Geopende Deure Wêreldwaarnemingslys vir 2019, net soos in 2018, het 11 lande genoeg punte behaal om in daardie kategorie te val.
Die Wêreldwaarnemingslys (WWL) van 2019 is die nuutste jaarlikse opname van 150 lande met die doel om te meet waar dit die moeilikste is om as ŉ Christen te leef. Die algehele tendens in vanjaar se lys is dat byna die helfte (73) van die lande uiterse, baie hoë of hoë vlakke van vervolging getoon het. ŉ Jaar vantevore was dit 58 lande.
Die WWL is gebaseer op uitgebreide opnames van interne en eksterne kundiges, kyk na wat agter die wêreldwye nuusopskrifte aangaan van sake soos Pakistani, Asia Bibi en Protestantse pastoor, Andrew Brunson, nou bevry van ŉ Turkse gevangenis, om uit te vind hoe moeilik dit is om ŉ daaglikse lewe as ŉ aktiewe Christen te lei.
In hierdie 73 lande, meen Geopende Deure dat die syfers daarop dui dat 1 uit elke 9 Christene wêreldwyd ‘hoë’ vlakke van vervolging ervaar. Verlede jaar was dit die ekwivalent van 1 in elke 12 Christene. In Asië (volgens die VN-definisie, insluitende die Midde-Ooste), val dit egter tot 1 uit 3, terwyl dit in Afrika 1 uit 6 is en in Latyns-Amerika 1 uit 21. Geopende Deure Internasionaal meen dat na raming 245 miljoen Christene in die Top 50-lande op die Wêreldwaarnemingslys ‘hoë’ vlakke van vervolging ervaar.
Die WWL, wat sedert 1993 saamgestel word, word as die mees outoritêre lys van sy soort geag en jaarliks ekstern deur die International Institute of Religious Freedom (IIRF) geoudit. “Die resultate van die Geopende Deure 2019 Wêreldwaarnemingslys word akkuraat voorgehou binne die parameters van noukeurigheid wat in die prosessering van die inligting bereik is. … Die dokumentasiemeganismes is verbeter en die aantal lande wat omvattend bestudeer en voorgehou is, het noemenswaardig toegeneem wat lei tot ŉ beter dekking van sub-Sahara Afrika, asook Latyns-Amerika en Europa,” het die IRRF ouditverslag gesê.
Die 2019 Wêreldwaarnemingslys wys dat van ŉ globale perspektief kom vervolging van verskeie rigtings: van gelowiges se familie, vriende, medeburgers en werkskollegas, gemeenskapsrade, plaaslike regeringsamptenare asook van die polisie en regstelsels. Wanneer geslag in ag geneem word, wys die navorsing dat Christenvroue en -meisies meer vervolgingsdruk in families- en sosiale gebiede ervaar, terwyl mans en seuns meer geneig is om die ergste druk van die owerhede of militante te ervaar.
“Hierdie statistiese bewyse en navorsing toon dat die vervolging van Christene steeds toeneem en bevestig die belangrikheid van Geopende Deure se werk om die vervolgde Kerk wêreldwyd te versterk,” sê Jan Gouws, Uitvoerende Direkteur van Geopende Deure Suider-Afrika. “Die jaarlikse Wêreldwaarnemingslys dui op die nuutste tendense van Christelike vervolging en help ons organisasie om te weet waar om ons werk te fokus.”
Die top tien lande waar Christene tans die meeste vervolging ervaar:
#1 Noord-Korea (94/100)
#2 Afganistan (94/100)
#3 Somalië (91/100)
#4 Libië (87/100)
#5 Pakistan (87/100)
#6 Soedan (87/100)
#7 Eritrea (86/100)
#8 Jemen (86/100)
#9 Iran (85/100)
#10 Indië (83/100)
Bron: Geopende Deure/World Watch Research
Enkele Hoogtepunte van die 2019 Geopende Deure Wêreldwaarnemingslys
Nuwe wette in China (#27) en Vietnam (#20) poog om alle uitdrukking van godsdiens te beheer. Vervolging in China is die ergste in meer as ŉ dekade; sommige sê selfs sedert die Kulturele Rewolusie in 1976 geëindig het.
Indië (#10) se vervolging is ’uiters hoog’ en China ‘baie hoog’ en hierdie twee lande huisves die wêreld se grootste Christenbevolkings, een in ŉ sekulêre demokrasie en die ander in ŉ kommunistiese staat – in albei lande ervaar hulle ongekende vervolging – alhoewel dit op baie verskillende maniere uitgedruk word.
Nasionalistiese regerings soos Indië en Mianmar (#18) ontken steeds die godsdiensvryheid van hul groot Christenminderhede. Hulle stuur die baie duidelike boodskap dat om Indies te wees, moet ŉ persoon Hindoe wees, of om Birmaans te wees, moet ŉ persoon Boeddhisme omhels.
In Suidoos-Asië neem Islamitiese ekstremisme toe met selfmoordbomaanvalle in Indonesië (#30) wat op een dag drie kerke geteiken het.
In die noordelike en Middel-Belt van Nigerië (#12) is meer as 3,700 Christene vir hul geloof doodgemaak – byna dubbeld die getal van verlede jaar (ongeveer 2,000) – met dorpe wat heeltemal deur Christene verlaat is wat gedwing was om te vlug. Gewapende aanvallers beweeg dan in en vestig hulleself in die dorpies sonder enige nagevolge. Van die 4,136 sterftes, wat direk verband hou met die Christelike geloof, wat die lys vir die Top 50-lande rapporteer, verteenwoordig Nigerië alleenlik sowat 90% daarvan (3,731).
Midde-Ooste en Noord-Afrika
Uiterste vervolging kom ook aan die hande van radikale Islamitiese militante voor, soos in Egipte (#16) – waar die Islamitiese Staat in Sinai in 2017 beloof het om die Koptiese Kerk uit te wis – asook in Libië (#4) en baie ander lande suid van die Sahara.
Latyns-Amerika, wat nie deur baie beskou word as ŉ plek van Christelike vervolging nie, vertoon lande soos Mexiko (#39) en Colombië (#47) op die Wêreldwaarnemingslys van 2019. Hier ervaar Christene vervolging wat hoofsaaklik kerkleiers en ander Christene teiken wanneer hulle opstaan teen korrupsie, die kartels en inheemse gebruike.
Terwyl vervolging byna nie met “goeie nuus” vereenselwig kan word nie, sê baie Christene in hierdie lande baie vinnig dat hulle ontberings dikwels ten goede meegewerk het deur die bestiering van die Here. Inderdaad, ŉ sentrale bedieningsaktiwiteit van Geopende Deure is om teenwoordig te wees vir hierdie gemeenskappe wat swaarkry en om maniere te vind om plaaslike gelowiges meer onwrikbaar te maak, sodat hul vervolging ŉ geleentheid word om die Evangelie, “goeie nuus”, te verkondig – dikwels op ŉ manier wat nie moontlik sou wees onder meer vreedsame omstandighede nie. Hier volg ŉ opsomming van ŉ paar elemente van “goeie nuus”.
Ten spyte van die land se posisie aan die bokant van die lys, soos elke jaar sedert 2002, het diplomatiese vergaderinge voor die spitskonferensie tussen Donald Trump en Kim Jong-Un gelei tot die vrylating van drie Koreaanse-Amerikaanse Christene van ŉ Noord-Koreaanse tronk. Twee van hulle was lektors by Pjongjang Universiteit, gearresteer in 2017, en beskuldig van “gedrag teen die regime”. Die derde persoon was ŉ pastoor wat skuldig bevind is as ŉ ‘spioen’.
Die Hoofregter van Pakistan, Mian Saqib Nisar het – ten koste van sy eie lewe – sy belofte nagekom om na die saak te luister, voorgelê aan die Hooggeregshof, rakende Pakistanse Christen Asia Bibi, voordat hy vroeg in 2019 aftree. Hy en sy twee mederegters het haar vrygespreek en gesê dat haar aanklaer gejok het, en dat die godslastering-aantyging, waarvoor sy agt jaar in die dodeselle spandeer het, gefabriseer is. Hierdie belangrike uitspraak het egter tot dae van protes en chaos gelei regoor Pakistan, aangestook deur radikale Islamitiese groepe wat aangedring het dat die regters en Asia Bibi vermoor word. Terwyl Asia Bibi tegnies ‘vry’ is, vrees sy steeds vir haar lewe, en is sy nie in staat om die land te verlaat om ŉ veilige hawe te vind vir haarself en haar gesin nie.
Daar is 3,700 kerke wat wag om geregistreer te word onder ŉ 2016 wet. Teen die einde van Augustus 2018 is 220, en teen die einde van Oktober, ŉ verdere 120 kerke geregistreer – ŉ totaal van 340, of 9%. Teen hierdie tempo sal dit egter 12 jaar neem om alle registrasies te voltooi.
Die Wêreldwaarnemingslys Gebedsflitse fokus op die verskillende lande op die Geopende Deure Wêreldwaarnemingslys. Die weeklikse e-pos gee ŉ kort oorsig oor ŉ land en relevante gebedsversoeke vir die land. Dit sluit ook PowerPoint® skyfies in, wat gebruik kan word in eredienste, aankondigings of ander aanbiedings. Indien jy hierdie weeklikse e-posse wil ontvang, voltooi asseblief die vorm hieronder.
Wêreldwaarnemingslys 2018 Wêreldwaarnemingslys Metodologie
Chinese regering slaan toe op kerke
Hannah from North Korea Thankful for Prayers of Faithful Supporters (Slegs in Engels beskikbaar)